CELEX: E2016P0021
Language: fi
Date: 2016-12-20 00:00:00
Title: Fürstliches Obergerichtin 20. joulukuuta 2016 esittämä pyyntö saada EFTAn tuomioistuimelta neuvoa-antava lausunto asiassa Pascal Nobile v. DAS Rechtsschutz-Versicherungs AG (Asia E-21/16)

18.5.2017   
            
            
               FI
            
            
               Euroopan unionin virallinen lehti
            
            
               C 155/7
            
         Fürstliches Obergerichtin 20. joulukuuta 2016 esittämä pyyntö saada EFTAn tuomioistuimelta neuvoa-antava lausunto asiassa Pascal Nobile v. DAS Rechtsschutz-Versicherungs AG
   (Asia E-21/16)
   (2017/C 155/05)
   Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt EFTAn tuomioistuimelle 20. joulukuuta 2016 päivätyllä kirjeellä pyynnön neuvoa-antavan lausunnon saamiseksi asiassa Pascal Nobile v. DAS Rechtsschutz-Versicherungs AG. Pyyntö saapui tuomioistuimen kirjaamoon 20. joulukuuta 2016 ja koskee seuraavia kysymyksiä:
   
               1.
            
            
               Sulkeeko vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY 201 artiklan 1 kohdan a alakohta pois oikeusturvavakuutuksen ja vakuutetun välisen sopimuksen, jonka mukaan vakuutettu rikkoo velvollisuuttaan ja siten vapauttaa vakuutusyhtiön tämän velvoitteista, jos vakuutettu valtuuttaa asianajajan ajamaan etujaan ilman oikeusturvavakuutuksen suostumusta hetkellä, jolloin vakuutetulla olisi oikeus esittää korvausvaatimus oikeusturvavakuutussopimuksen nojalla?
            
         
               2.
            
            
               Jos kysymykseen nro 1 vastataan kieltävästi: Kun on kyse riita-asian oikeudenkäynnistä, milloin direktiivin 2009/138/EY 201 artiklan 1 kohdan a alakohdassa tarkoitettu oikeudenkäynti- tai hallintomenettely alkaa eli milloin vakuutettu on vapaa valitsemaan itselleen asianajajan? Perustuuko kyseinen ajankohta pelkästään oikeudenkäyntimenettelyn muodolliseen alkamiseen (eli kanteen nostamiseen tuomioistuimessa) vai sisältyvätkö siihen myös edeltävät vaiheet, ja jos sisältyvät, mitkä vaiheet?
            
         
               3.
            
            
               Jos kysymyksiin nro 1 ja 2 vastataan 16. tammikuuta 2017 jälkeen:
               
                           a)
                        
                        
                           Estääkö ETA-sopimuksen 3 artiklassa vahvistettu lojaliteettiperiaate kansallisia tuomioistuimia kaikissa olosuhteissa kyseenalaistamasta EFTAn tuomioistuimen päätösten pätevyyttä?
                        
                     
                           b)
                        
                        
                           Jos kysymykseen nro 3a vastataan kieltävästi: Millaisissa olosuhteissa kansalliset tuomioistuimet voisivat kyseenalaistaa EFTAn tuomioistuimen päätösten pätevyyden rikkomatta ETA-sopimuksen 3 artiklassa vahvistettua lojaliteettiperiaatetta?